### Beslutning

Godkendt.

### Sagsfremstilling

## Resume og sagens baggrund

Kuben Management søger på vegne af Kalundborg almennyttige Boligselskab om godkendelse af skema B for helhedsplan i afd. Sct. Olaiparken. Den samlede anskaffelsessum er på 342,6 mio. kr., hvoraf 211,7 mio. kr. er støttet fra Landsbyggefonden og 130,9 mio. kr. er ustøttet.

Lovhjemmel: Almenboligloven og støttebekendtgørelsen.

## Indstillinger

Direktøren indstiller, at

1. skema B godkendes med en støttet anskaffelsessum på 211,7 mio. kr. og ustøttet anskaffelsessum på 130,9 mio. kr.
2. den forøgede låneramme for både støttede og ustøttede lån, godkendes.
3. forbrug på 32,5 mio. kr. fra reguleringskontoen, godkendes.
4. godkendelse af skema B gives på betingelse af, at projektet ikke påbegyndes før der er meddelt byggetilladelse.

## Behandling

Økonomiudvalget, Kommunalbestyrelsen.

## Sagsfremstilling

[adresse]. Olaiparken blev opført i 1971 og senest renoveret i 1994. Den består af 11 blokke med hver 3 etager og i alt 276 familieboliger samt 1 servicebygning. Der bliver nedlagt 39 boliger i forbindelse med sammenlægninger og etableret 54 tilgængelighedsboliger.

Kommunalbestyrelsen godkendte skema A den 25. november 2020, med en samlet anskaffelsessum på 232,4 mio. kr., helhedsplan, garanti for støttede og ustøttede lån, samt kapitaltilførsel. Efter licitation er udgiften øget med 110,2 mio. kr. og det har været nødvendigt med besparelser i projektet, se bilag.

Projektet har betydelige overskridelser af budgettet hvilket primært kan tilskrives den store byggeaktivitet i Kalundborg, som har øget byggepriserne betragteligt og skabt en ekstraordinær konkurrencesituation. Den høje efterspørgsel på arbejdskraft har reduceret tilgængeligheden af lokale håndværkere, hvilket har medført yderligere omkostninger og forsyningsmæssige udfordringer. Derudover har generelle prisstigninger i byggebranchen og uforudsete bygningsmæssige udfordringer også bidraget til de øgede omkostninger.

*Anskaffelsessum*

Anskaffelsessummen ved skema A er et skønnet budget for projektet. Skema B er efter licitation og før påbegyndelse, således:

![](data:image/png;base64...)

Renoveringsarbejderne finansieres jævnfør Landsbyggefondens finansieringsskitse og boligorganisationens supplerende tiltag, se bilag.

Landsbyggefonden har forhåndsgodkendt fordelingen mellem støttede og ustøttede arbejder. Endelig godkendelse af skema B er med forbehold for kommunens godkendelse.

*Kapitaltilførsel og garanti*

Kommunalbestyrelsen godkendte en tillægsbevilling på 0,4 mio. kr. til kapitaltilførsel den 25. november 2020. Ved godkendelse af skema A blev der givet tilsagn om garanti for de støttede og ustøttede lån. Endelig garantiberegning fortages når byggeregnskab og skema C er godkendt. Garantien påvirker ikke den kommunale låneramme. Se bilag.

*Husleje*

Ved skema A blev der skønnet en gennemsnitlig leje på 863 kr. pr. m² pr. år. Beregningen ved skema B viser en forventet gennemsnitlig leje på 920 kr. pr. m² pr. år, hvilket svarer til en stigning på 6,6 %.

*Plan og Byg*

Projektet må ikke påbegyndes før der er udstedt byggetilladelse.

## Økonomiske konsekvenser

Ingen.

### Sagens forløb

23/04/2025 Økonomiudvalget
Anbefales.